62019TJ0265_INF
Unionin yleisen tuomioistuimen tuomio (kolmas jaosto) 30.6.2021 – Italia vastaan komissio
(asia T-265/19)
(Maataloustukirahasto ja maaseuturahasto – Rahoituksen ulkopuolelle jätetyt menot – Italian tasavallan menot – Tilien tarkastaminen ja hyväksyminen – Sääntöjenmukaisuuden tarkastaminen – Rahoitusoikaisut – Asetus (EU) N:o 1306/2013 – Taloudellisen vahingon vaara – Asetus (EY) N:o 1290/2005 – Asetus (EY) N:o 885/2006 – Ensimmäisen asteen hallinnollinen tai oikeudellinen päätös – Sääntöjenvastaisuuden olemassaolo)
1.
Maatalous – Yhteinen maatalouspolitiikka – EMOTR:n, maataloustukirahaston ja maaseuturahaston rahoitus – Tilien tarkastaminen ja hyväksyminen – Kieltäytyminen rahoittamasta unionin säännöstön soveltamisessa olevista sääntöjenvastaisuuksista johtuvia menoja – Rahastolle aiheutuneiden menetysten arviointi – Komissiolla ei ole velvollisuutta osoittaa, että rahastolle on aiheutunut todellista vahinkoa
(Neuvoston asetuksen N:o 1290/2005 31 artiklan 2 kohta; Euroopan parlamentin ja neuvoston asetuksen N:o 1306/2013 52 artiklan 2 kohta)
(ks. 44 kohta)
2.
Maatalous – Maaseuturahaston rahoitus – Periaatteet – Kieltäytyminen rahoittamasta unionin säännöstön soveltamisessa olevista sääntöjenvastaisuuksista johtuvia menoja – Rahoitusoikaisu – Edellytykset – Sellaisen merkittävän puutteen olemassaolo, josta aiheutuu maaseuturahastolle todellinen menetyksen riski
(Euroopan parlamentin ja neuvoston asetuksen N:o 1306/2013 74 artiklan 1 kohta)
(ks. 47 ja 100 kohta)
3.
Maatalous – Yhteinen maatalouspolitiikka – EMOTR:n, maataloustukirahaston ja maaseuturahaston rahoitus – Tilien tarkastaminen ja hyväksyminen – Ensimmäisen asteen hallinnollinen tai oikeudellinen päätös – Käsite – Toteaminen mahdollisen sääntöjenvastaisuuden perusteella ei kuulu siihen
(Neuvoston asetuksen N:o 1290/2005 35 artikla)
(ks. 96–99 ja 101 kohta)
Aihe
SEUT 263 artiklaan perustuva vaatimus, jossa vaaditaan Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.2.2019 annetun komission täytäntöönpanopäätöksen (EU) 2019/265 (EUVL 2019, L 44, 14) osittaista kumoamista siltä osin kuin se koskee tiettyjä Italian tasavallan menoja
Ratkaisu
1)
Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 12.2.2019 annettu komission täytäntöönpanopäätös (EU) 2019/265 kumotaan siltä osin kuin siinä jätetään unionin rahoituksen ulkopuolelle tietyt Italian tasavallan menot 305122,74 euron määrän osalta.
2)
Kanne hylätään muilta osin.
3)
Italian tasavalta ja Euroopan komissio vastaavat omista oikeudenkäyntikuluistaan.